CELEX: 31990D0638
Language: el
Date: 1990-11-27 00:00:00
Title: 90/638/ΕΟΚ: Απόφαση του Συμβουλίου της 27ης Νοεμβρίου 1990 για τον καθορισμό των κοινοτικών κριτηρίων που εφαρμόζονται στις ενέργειες εκρίζωσης και επιτήρησης ορισμένων ζωικών ασθενειών

Avis juridique important

|

31990D0638

90/638/ΕΟΚ: Απόφαση του Συμβουλίου της 27ης Νοεμβρίου 1990 για τον καθορισμό των κοινοτικών κριτηρίων που εφαρμόζονται στις ενέργειες εκρίζωσης και επιτήρησης ορισμένων ζωικών ασθενειών  

Επίσημη Εφημερίδα αριθ. L 347 της 12/12/1990 σ. 0027 - 0029 Φινλανδική ειδική έκδοση: Κεφάλαιο 3 τόμος 35 σ. 0188  Σουηδική ειδική έκδοση: Κεφάλαιο 3 τόμος 35 σ. 0188 

ΑΠΟΦΑΣΗ ΤΟΥ ΣΥΜΒΟΥΛΙΟΥ   της 27ης Νοεμβρίου 1990   για τον καθορισμό  των κοινοτικών κριτηρίων που εφαρμόζονται στις ενέργειες εκρίζωσης και επιτήρησης ορισμένων ζωικών  ασθενειών   (90/638/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον  κτηνιατρικό τομέα  (1), και ιδίως το άρθρο 24 παράγραφος 2,  την πρόταση της Επιτροπής,  Εκτιμώντας:  ότι, σύμφωνα με το άρθρο 24 παράγραφος 2 της απόφασης 90/424/ΕΟΚ, επιβάλλεται να καθορισθούν τα  κοινοτικά κριτήρια που εφαρμόζονται στη χρηματοδοτική δράση της Κοινότητας για την εκρίζωση και την  επιτήρηση ορισμένων ζωικών ασθενειών 7   ότι τα προαναφερθέντα κριτήρια θα πρέπει να εξασφαλίζουν την αποτελεσματικότητα της αναληφθείσας  δράσης και να επιτρέπουν στα κράτη μέλη να υποβάλλουν στην Επιτροπή προγράμματα που θα έχουν ως  στόχο την ταχεία εκρίζωση ή την κατάλληλη επιτήρηση των εν λόγω ασθενειών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Προκειμένου να εγκριθούν βάσει της δράσης  που προβλέπεται στο άρθρο 24 παράγραφος 1 της απόφασης 90/424/ΕΟΚ, τα προγράμματα που υποβάλλονται  από τα κράτη μέλη στην Επιτροπή θα πρέπει να πληρούν:  -  τα μεν προγράμματα εκρίζωσης, τα κριτήρια που καθορίζονται στο παράρτημα Ι,  -  τα δε προγράμματα επιτήρησης, τα κριτήρια που καθορίζονται στο παράρτημα ΙΙ. Άρθρο 2 Η  παρούσα απόφαση απευθύνεται στα κράτη μέλη. Βρυξέλλες, 27 Νοεμβρίου 1990. Για το  Συμβούλιο   Ο Πρόεδρος   V. SACCOMANDI  ΠΑΡΑΡΤΗΜΑ Ι Κριτήρια που λαμβάνονται υπόψη για τα προγράμματα εκρίζωσης   Τα προγράμματα εκρίζωσης θα πρέπει να περιλαμβάνουν τουλάχιστον:  1.  περιγραφή της επιδημιολογικής κατάστασης της ασθένειας 7   2.  ανάλυση του προβλεπόμενου κόστους καθώς και εκτίμηση των προσδοκώμενων ωφελειών του  προγράμματος 7   3.  την προβλεπόμενη διάρκεια του προγράμματος καθώς και το στόχο που που θα πρέπει να έχει  επιτευχθεί κατά τη λήξη του 7   4.  τον ορισμό μιας κεντρικής υπεύθυνης αρχής που θα είναι επιφορτισμένη με τον έλεγχο και το  συντονισμό των αρμοδίων υπηρεσιών για την εφαρμογή του προγράμματος 7   5.  περιγραφή και οριοθέτηση της γεωγραφικής και διοικητικής ζώνης στην οποία θα εφαρμοσθεί το  πρόγραμμα 7   6.  ένα καθεστώς που να εγγυάται την υποχρέωση δήλωσης υπόνοιας ή επιβεβαίωσης κρούσματος ή εστίας  της ασθένειας στη σχετική ζώνη 7   7.  τις διαδικασίες ελέγχου του προγράμματος, και ιδίως τους κανόνες σχετικά με τις μετακινήσεις  των ζώων που ενδέχεται να έχουν προσβληθεί ή μολυνθεί από συγκεκριμένη ασθένεια και με τον τακτικό  έλεγχο των εκμεταλλεύσεων ή των σχετικών ζωνών 7   8.  σύστημα καταχώρησης των σχετικών εκμεταλλεύσεων από το πρόγραμμα 7   9.  μέτρα που να επιτρέπουν τον προσδιορισμό της καταγωγής των ζώων 7   10.  τα διαφορετικά καθεστώτα που εφαρμόζονται στις εκμεταλλεύσεις ή ζώνες και τους στόχους που  πρέπει να επιτευχθούν σε κάθε καθεστώς καθώς και τους όρους που εφαρμόζονται στις μετακινήσεις των  ζώων μεταξύ διαφορετικών καθεστώτων και τις συνέπειες που προκύπτουν σε περίπτωση απώλειας του  καθεστώτος 7   11.  εάν κριθεί αναγκαίο, ορισμό των μεθόδων ανάλυσης, των δοκιμασιών και της δειγματοληψίας σε  συνάρτηση με την ασθένεια 7   12.  τα μέτρα που πρέπει να ληφθούν σε περίπτωση θετικού αποτελέσματος που παρατηρήθηκε ιδίως κατά  την πραγματοποίηση του ελέγχου σύμφωνα με τις διατάξεις του προγράμματος. Τα μέτρα αυτά πρέπει να  περιλαμβάνουν όλα τα αναγκαία μέσα για την ταχεία εκρίζωση της ασθένειας, σε συνάρτηση με τις  ειδικές επιδημιολογικές γνώσεις και τις μεθόδους προφύλαξης όσον αφορά την ασθένεια, και για  παράδειγμα:  α)  τη σφαγή των ζώων που έχουν προσβληθεί ή μολυνθεί ή που υπάρχουν υπόνοιες ότι έχουν προσβληθεί  ή μολυνθεί, μαζί με:  -  είτε την καταστροφή των σφαγείων ή τη χρησιμοποίησή τους μετά από επεξεργασία για σκοπούς  άλλους εκτός της ανθρώπινης διατροφής, εφόσον η επεξεργασία αυτή προσφέρει επαρκείς εγγυήσεις από  άποψη προστασίας της δημόσιας υγείας ή/και της υγείας των ζώων,  -  είτε τη μεταγενέστερη χρησιμοποίηση των κρεάτων εφόσον αυτό δεν ενέχει κανένα κίνδυνο για την  ανθρώπινη υγεία 7   β)  την καταστροφή κάθε προϊόντος που ενδέχεται να μεταβιβάσει την ασθένεια ή την επεξεργασία του  προϊόντος αυτού κατά τρόπον ώστε να αποφευχθεί οποιαδήποτε μόλυνση 7   γ)  τη διαδικασία απολύμανσης των εκμεταλλεύσεων που έχουν μολυνθεί 7   δ)  τις επιλογές που έχουν γίνει όσον αφορά τη θεραπεία και τις προφυλάξεις 7   ε)  τη διαδικασία ανασύστασης του ζωικού κεφαλαίου των εκμεταλλεύσεων που έχουν αποτελέσει  αντικείμενο σφαγής, με υγιή ζώα 7   στ)  τη δημιουργία ζώνης επίβλεψης γύρω από την εκμετάλλευση που έχει μολυνθεί 7   13.  εάν κριθεί αναγκαίο, τους κανόνες για την προσήκουσα αποζημίωση των κτηνοτρόφων, σε περίπτωση  σφαγής των ζώων το ταχύτερον δυνατόν 7   14.  την ανάληψη υποχρέωσης εκ μέρους της αρχής που αναφέρεται στο σημείο 4 να πληροφορεί τακτικά  και επαρκώς τις υπηρεσίες της Επιτροπής.  ΠΑΡΑΡΤΗΜΑ ΙΙ Κριτήρια που λαμβάνονται υπόψη για τα προγράμματα επιτήρησης   Τα προγράμματα επιτήρησης πρέπει να περιλαμβάνουν τουλάχιστον:  1.  τα κριτήρια που αναφέρονται στα σημεία 1 έως 9, 12, 13 και 14 του παραρτήματος Ι 7   2.  καθεστώς δοκιμασιών επίβλεψης που να στηρίζεται σε ορολογική, μικροβιολογική, παθολογική ή  επιδημιολογική έρευνα ή οποιαδήποτε άλλη μέθοδο κατάλληλη για τη συγκεκριμένη ασθένεια 7   3.  καθεστώς που επιτρέπει τον έλεγχο της απουσίας της ασθένειας με βάση τα επιδημιολογικά της  δεδομένα.